Den Vest-Sjællandske Avis, 1827-12-15
Nyeste Post-Efterretninger. Man har i Hamborg faaet den Østerrigske Jagttager af 5te Decbr. og altsaa 5 Dage sildigere end det sidste Nummer, som man havde derfra; men det taler slet ikke noget om politiske Begivenheder og medbringer blot Courserne. De Østerrigske Bankactier stode paa 1038. Ogsaa i Amsterdam synes Handelen med Statspapire, at have bedret sig lidt, dog blev ikke meget omsat deri. Man havde derfor begyndt at fatte lidt Haab om et gunstigt Udfald af Underhandlingerne i Constantinopel; men fra det Brandenborgske skrives der, at Efterretningerne fra Østen bebude Krig, og dette lidet Ord udøver, selv naar det bliver forkyndet i den fierneste Krog af Europa, saadan en Magt over de speculerende Gemytter, at nogle Falliter skulle være for Døren. Det er paafaldende at de Østerrigske og Preussiske Statspapire ere især faldne, imedens de Franske og Engelske have saa temmelig holdt sig. Man synes ifølge dette politiske Thermometer, at sætte mere Tillid til de krigførende end til de neutrale Magter. J Breve fra Donau holdt man det endog for retfærdigt at stille Admral Codrington for en Krigsret. – Fra Constantinopel læses følgende to Skrivelser af 11te November: J den første hedder det: at de tre Magters Ministre havde den 10de ladet Reis-Effendi tilstille en fælles Note i Anledning af hans under 8de gjorte Fordring til disse Magter, og hvori han tillige havde ladet dem vide: at de maatte svare ham, da der ellers kunde finde Vanskeligheder Sted ved deres Afreise. Gesandternes Note skal være affattet i saadanne Udtryk, at nogle have deraf fattet den Formodning, at deres Afreise endnu kunde blive udsat, dog kan man ikke forlade sig paa disse Rygter. - J den anden Skrivelse hedder det: at Giæringen i Gemytterne og Forbittrelsen imod de Christne, ligesom ogsaa Glæden over Sultanens Standhaftighed har daglig taget til iblandt Muselmændene. Sultanen har erklæret i Divanet: at han vil opplante Prophetens Fahne (Sandschaki Scherif), og at han selv vil stille sig i Spidsen for sine disciplineerede Tropper og opstille 3 Armeer. Udrustningerne fortsættes Dag og Nat og det synes, at det hele Tyrkiske Folk vil staae op i Masse. Man bestemmer Adrianopel til at være Sultanens Hovedqvarteer, og en nye Escadre bliver ligeledes udrustet. Frankerne ere imidlertid hidindtil ikke blevne i mindste Maade foruroeligende og den eneste Forholdsregel, som man har taget bestaaer i, at man har lagt Embarge paa alle Nationers Skibe uden Forskiel. Englænderne, Frankerne og Russerne have deponeret deres Varer og Effecter i de Østerrigske Undersaatters Huse og beredet sig til at afreise. Underhandlingerne imellem Hr. v. Ottenfels og Porten vedvare og man havde dog noget Haab om at de kunde lykkes, da Efterretningen og Cochranes og Fabriers Landgang paa Øen Scio indtraf og Sultanen blev saa forbittret, at Krigen nu synes at være uundgaaelig. Strax efterat denne Efterretning var indløbet gav Reis Effendi den Engelske Dragoman Hr. v. Chaabert til Sva paa Hr. v. Ottensels Mægling, Sultanens og Divanets uigienkaldelige Beslutning tilkiende, ifølge hvilken Vold skal blive dreven tilbage med Vold, og der kunde allene tænkes paa nye at tilveiebringe venskabelige Forhold imellem de tre Magter under følgende tre betingelser: 1) Godtgiørelse for den afbrændte Flaade; 2) Ophørelse af al Jntervention angaaende de Græske Anliggender, og 3) Satisfaction for Krænkelsen af Folkeretten. Denne Fordring blev den følgende Dag meddeelt de øvrige Gesandtskabets Dragomans. Den 9de om Eftermiddagen holdt derpaa de tre Magters Gesandte en Conference, og lod den 10de tilstille Reis-Effendi deres definitive Svar ved den Østerrigske Dragoman. Dets Jndhold lød som man hører, i det hele saaledes: de Allierede Magter kunne af den Aarsag ikke indlade sig paa nogen Godtgiørelse, fordi Begivenhederne ved Navarino vare blevne foranledigede af Jbrahim selv; af samme Aarsag kunde der ikke heller tænkes paa nogen Satisfaction, og langt mindre paa at man vilde ophøre med Pacificationen; thi derved blev Conventionen af 6te Juli tilintetgjort. At en Termin af 7 Dage er bleven bestemt, eller at de Allierede ville aldeles give efter syn s derfor at være et aldeles ugrundet Rygte; om Porten vil svare derpaa er hidindtil endnu ikke bleven bekiendtgjort. Forresten ligner Hovedstaden en stor Leier, alle Musselmænd, have grebet til Vaaben. Den 7de ere allerede Firmans blevne afsendte til Provinserne for at give Ordre til en almindelig Bevæbning. Desuden ere der afsendte nye Tropper til Redschid Paschas Corps og befalet ham at understøtte Jbrahim Pascha paa det kraftigste i sine Operationer.